Μάρτζορι Μπρους

Η Μάρτζορι Μπρους ή Μάρτζορι ντε Μπρους (Marjorie Bruce, 1296 - 1316) ήταν η μεγαλύτερη κόρη του Ροβέρτου Μπρους από την πρώτη σύζυγο του Ισαβέλλα ντε Μαρ. Με τον γάμο της με τον Γουόλτερ Στιούαρτ, 6ο Υψηλό Στιούαρντ της Σκωτίας, ανέβασε στον θρόνο της Σκωτίας τον Οίκο των Στιούαρτ. Ο γιος της, βασιλιάς Ροβέρτος Β΄ της Σκωτίας, ήταν ο πρώτος μονάρχης των Στιούαρτ. Ο χήρος πατέρας της παντρεύτηκε αργότερα την Ελισάβετ του Μπουργκ.

Τα πρώτα χρόνια 
Η Μάρτζορι πήρε το όνομα από την γιαγιά της Μάρτζορι, κόμισσα του Κάρικ. Η μητέρα της Ισαβέλλα ήταν ευγενής από τον Οίκο του Μαρ, πέθανε λίγο μετά την γέννηση της Μάρτζορι σε ηλικία 19 ετών, ο πατέρας της ήταν ακόμα εκείνη την εποχή κόμης του Κάρικ. Ο θρύλος περιγράφει ότι οι γονείς της είχαν έντονη αγάπη μεταξύ τους γι'αυτό ο πατέρας της ξαναπαντρεύτηκε μόνο όταν η Μάρτζορι έφτασε σε ηλικία 6 ετών, η Ελισάβετ του Μπουργκ έγινε από το 1302 η θετή της μητέρα.

Αιχμαλωσία
Στις 27 Μαρτίου 1306 ο πατέρας της στέφθηκε βασιλιάς των Σκωτσέζων στο Πέρθσαϊρ και η Μάρζορι σε ηλικία 9 ετών έγινε Σκωτσέζα πριγκίπισσα.
Σε τρεις μήνες μετά την στέψη του τον Ιούνιο του 1306 ο πατέρας της ηττήθηκε στην μάχη του Μέθβεν. Ο Ροβέρτος Μπρους προσπάθησε να προστατεύσει τις πιο στενές γυναίκες συγγενείς του μαζί με την οπαδό του Ισαβέλλα ΜακΝταφ, κόμισσα του Μπαχαν αλλά στα τέλη Ιουνίου συνελήφθησαν από τον κόμη του Ρος έναν οπαδό του Τζων Μπάλλιολ και παραδόθηκαν στους Άγγλους. Ο Εδουάρδος Α΄ της Αγγλίας αποφάσισε να τιμωρήσει σκληρά όλα τα μέλη από τον Οίκο του Μπρους, η Μάρζορι φυλακίστηκε στην μονή του Γουάττον και η θεία της Χριστίνα Μπρους σε άλλη μονή. Η θετή της μητέρα Ελισάβετ του Μπουργκ τέθηκε υπό περιορισμό στην βίλα της στο Γιορκσάιρ, ο Εδουάρδος Α΄ αποφάσισε να της δείξει καλύτερη συμπεριφορά επειδή είχε ανάγκη την υποστήριξη του πατέρα της. Η άλλη θεία της Μάρζορι Μαρία Μπρους και η Ισαβέλλα ΜακΝταφ, κόμισσα του Μπαχαν τοποθετήθηκαν για τέσσερα χρόνια σε πολύ άσχημες συνθήκες σε ξύλινα κλουβιά σε δημόσια θέα στα κάστρα του Ρόξμπουργκ και του Μπέργουικ αντίστοιχα. Σε τέσσερα χρόνια ο Εδουάρδος Α΄ επανεξέτασε την περίπτωση της Μαρίας και της Ισαβέλλας και τις έστειλε σε άλλη μονή ενώ ο σύζυγος της Χριστίνας Κρίστοφερ Σετόν εκτελέστηκε.
Ο Εδουάρδος Α΄ πέθανε στις 7 Ιουλίου 1307 και τον διαδέχθηκε ο ανίκανος γιος του Εδουάρδος Β΄ της Αγγλίας, η Μάρζορι όμως παρέμεινε φυλακισμένη 7 χρόνια ακόμα και ελευθερώθηκε με την ανταλλαγή αιχμαλώτων που έγινε μετά την μάχη του Μπάνοκμπερν.

Γάμος

Ο Γουόλτερ Στιούαρτ, 6ος Υψηλός Στιούαρτ της Αγγλίας διακρίθηκε στην μάχη και ζήτησε το χέρι της πριγκίπισσας, η προίκα της περιείχε την βαρονία του Μπάθγκειτ στο Δυτικό Λόθιαν. Η παράδοση λέει ότι σε δυο χρόνια στις 2 Μαρτίου 1316 ενώ ήταν η Μάρτζορι σε προχωρημένη εγκυμοσύνη έκανε ιππασία στο Πέισλι στην περιοχή του Ρένφριουσαιρ, το άλογο της σκόνταψε και την έριξε στο έδαφος, το παιδί επέζησε ήταν ο μελλοντικός βασιλιάς Ροβέρτος Γ΄ αλλά η ίδια πέθανε στην ίδια ηλικία με την μητέρα της και με τον ίδιο τρόπο πάνω στην εγκυμοσύνη. Μια άλλη παράδοση λέει ότι είχε επιζήσει και μετά το 1317 αφού γεννήθηκε ο γιος της και πέθανε αργότερα πάλι σε ατύχημα από άλογο.
Στην διασταύρωση της Οδού του Ρένφριου και της Οδού του Ντούντοναλντ στο Πέισλι υπάρχει ένα σημάδι το οποίο ακούγεται ότι είναι το σημείο στο οποίο η Μάρζορι έπεσε από το άλογο της, οι Λεωφόροι του Μπρους και της Μάρτζορι τιμήθηκαν με τα ονόματα τους, τάφηκε στο αβαείο του Πέισλι.
Ο γιος της δέχτηκε τον άτεκνο θείο του Δαυίδ Β΄ της Σκωτίας (1371), οι απόγονοι του ο Οίκος των Στιούαρτ βασίλευσαν στην Σκωτία, την Αγγλία και το Ηνωμένο Βασίλειο.

Τέχνη
Το νεανικό μυθιστόρημα "Το κορίτσι στο κλουβί" της Τζέιν Γιόλεν και του Ρόμπερτ Χάρρις έχει πρωταγωνίστρια την Μάρζορι Μπρους φυλακισμένη σε ένα κλουβί αλλά το έργο χρησιμοποιείται μόνο σαν μυθιστόρημα χωρίς να έχει σχέση με την πραγματικότητα. Το ιστορικό μυθιστόρημα "Πνεύμα της φωτιάς : Ο μύθος της Μάρζορι Μπρους" του νεαρού συγγραφέα Έμμερσον Μπράντ έχει πρωταγωνίστρια την Μάρτζορι Μπρους.
Η θέση του "κάστρου του Μπάθγκειτ" που ήταν τμήμα της προίκας της βρέθηκε στα εδάφη του ομώνυμου κόλπου, η θέση προστατεύεται από την Ομάδα της Σκωτσέζικης Ιστορίας στην οποία δεν επιτρέπονται εκσκαφές χωρίς άδεια. Το πρώτο Σάββατο του Ιουνίου κάθε χρόνο η πόλη της Μπάθγκειτ γιορτάζει τον γάμο της Μάρτζορι και του Γουόλτερ, στην εορτή δίνονται στα παιδιά του σχολείου τμήματα της Μάρτζορι, του Γουόλτερ και των υπόλοιπων μελών της βασιλικής αυλής, την τελετή συνοδεύει ο Ροβέρτος Μπρους έφιππος.

Παραπομπές

Πηγές
Broadman, Stephen The Early Stewart Kings
Penman, Michael, Robert the Bruce, King of the Scots
Scott, Ronald McNair, Robert the Bruce

Εξωτερικοί σύνδεσμοι
Μάχη του Μπάνοκμπερν
Το κάστρο του Μπάθγκειτ 

Οίκος Μπρους